	Тұрғын үй көмегі осы мекенжай бойынша тұратын және тіркелген отбасының барлық мүшелерінің табыстары ескеріле отырып, егер олардың тұрғын үйді күтіп-ұстауға арналған шығыстарын төлеуге жұмсаған шығыстары отбасының жиынтық табысының 5 (бес) пайызы мөлшерінде белгіленген осы мақсаттарға жұмсалатын шығыстардың шекті жол берілетін үлесінен асқан жағдайда, өткен тоқсанның табыстары мен шығыстары бойынша ағымдағы тоқсанда тағайындалады.
	Қазақстан Республикасында жиынтығында бір бірліктен артық тұрғын үйі (пәтері, үйі) бар адамдарға немесе отбасыларға тұрғын үй көмегі көрсетілмейді.
Аз қамтылған отбасы (азамат) (не нотариалды куәландырылған сенімхат бойынша оның өкілі) тұрғын үй көмегін тағайындау үшін «Азаматтарға арналған үкімет» мемлекеттік корпорациясы» коммерциялық емес акционерлік қоғамына (бұдан әрі - Мемлекеттік корпорация) немесе ЭЦҚ болған жағдайда «электрондық үкіметтің» веб-порталына жүгінеді.

